Konrāds Pētersons

Konrāds Pētersons (1888-1981) bija latviešu inženieris, 1905. gada revolūcijas dalībnieks. Tirdzniecības un rūpniecības a/s “Kūdra” pilnvarnieks (1940). Viens no 1944. gada 17. marta Latvijas Centrālās padomes memoranda parakstītājiem. 

 Dzīvesgājums 
Dzimis 1888. gada 15. oktobrī Rīgā Dāvida Pētersona ģimenē. Mācījās Tilo (Tilava) pamatskolā, pēc tam Mangaļu jūrskolā, no kuras viņu izslēdza par nepakļāvību (cita starpā ignorējis prasību runāt tikai krieviski). Iesaistījās 1905. gada revolūcijas notikumos Rīgā, piedalījās 13. janvāra demonstrācijā un Uzbrukumā Rīgas centrālcietumam. Revolūcijas apspiešanas laikā 1905. gada 31. decembrī viņa tēvs palīdzēja Rainim bēgt no Rīgas,Stāsts par Pētersoniem Īrijā Sveiks nr, 193. - 2012. gada 24. oktobrī kurā bija izsludināts karastāvoklis, vēlāk arī Konrāds Pētersons ar kravas kuģi bēga uz Skotiju. Dzīvoja pie sava tēvoča Kārļa Pētersona Dublinā, studēja Īrijas Nacionālajā universitātē un 1916. gadā piedalījās Lieldienu sacelšanās (Easter Rising) kaujās. Uzbūvēja pirmās kūdras rūpnīcas Kilberijā (Kilberry).Ko stāsta vēsture  Īrijas vēstis 2013 Latvijas neatkarības laikā atgriezās dzimtenē un nodarbojās ar rūpniecisku kūdras ieguvi, vadīja tirdzniecības un rūpniecības a/s “Kūdra”. 

Otrā pasaules kara beigās 1944. gadā atkal devās trimdā uz Īriju, bija valstij daļēji piederošā kūdras pētniecības centra Bord na Móna ("Kūdras valde") zinātnieks.

Miris 1981. gada 16. janvārī Ātijā (Athy), Kildēras grāfistē, apglabāts Ātijas pilsētas kapos. 2013. gadā Latviešu biedrības Īrijā pārstāvji ar Latvijas vēstnieka Īrijā Pētera Kārļa Elferta piedalīšanos sakopa Konrāda Pētersona kapavietu.mfa.gov.lv

 Atsauces 

 Ārējās saites 
 Stāsts par Pētersoniem Īrijā. - Sveiks. Nr.192 
 Stāsts par Pētersoniem Īrijā. - Sveiks. Nr.193 
 Stāsts par Pētersoniem Īrijā. - Sveiks. Nr.194 
 Stāsts par Pētersoniem Īrijā. - Sveiks. Nr.195
 Stāsts par Pētersoniem Īrijā. - Sveiks. Nr.196 
 Nekropole - Konrāds Pētersons

Kategorija:1905. gada revolūcija
Kategorija:1888. gadā dzimušie
Kategorija:1981. gadā mirušie
Kategorija:Rīgā dzimušie
Kategorija:Latvijas uzņēmēji
Kategorija:Trimdas latvieši